CELEX: 62012CA0523
Language: lt
Date: 2013-12-12 00:00:00
Title: Byla C-523/12: 2013 m. gruodžio 12 d. Teisingumo Teismo (septintoji kolegija) sprendimas byloje ( Tribunale Amministrativo Regionale per la Puglia (Italija) prašymas priimti prejudicinį sprendimą) Dirextra Alta Formazione Srl prieš Regione Puglia (Prašymas priimti prejudicinį sprendimą — Laisvė teikti paslaugas — Kartu su Europos socialiniu fondu finansuojamos valstybės subsidijos studentams, priimtiems į antrosios pakopos specialybės studijas — Regioninis teisės aktas, kuriuo siekiama patobulinti studijų kokybę vietos lygiu ir skiriant stipendijas taikyti sąlygas, kurios apima antrosios pakopos studijas organizuojančius subjektus — Dešimties metų nepertraukiamos veiklos trukmės sąlyga)

15.2.2014   
            
            
               LT
            
            
               Europos Sąjungos oficialusis leidinys
            
            
               C 45/15
            
         2013 m. gruodžio 12 d. Teisingumo Teismo (septintoji kolegija) sprendimas byloje (Tribunale Amministrativo Regionale per la Puglia (Italija) prašymas priimti prejudicinį sprendimą) Dirextra Alta Formazione Srl prieš Regione Puglia
   
   (Byla C-523/12) (1)
   
   (Prašymas priimti prejudicinį sprendimą - Laisvė teikti paslaugas - Kartu su Europos socialiniu fondu finansuojamos valstybės subsidijos studentams, priimtiems į antrosios pakopos specialybės studijas - Regioninis teisės aktas, kuriuo siekiama patobulinti studijų kokybę vietos lygiu ir skiriant stipendijas taikyti sąlygas, kurios apima antrosios pakopos studijas organizuojančius subjektus - Dešimties metų nepertraukiamos veiklos trukmės sąlyga)
   2014/C 45/27
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale Amministrativo Regionale per la Puglia
   
   
      Šalys pagrindinėje byloje
   
   
      Ieškovė: Dirextra Alta Formazione Srl
   
      Atsakovas: Regione Puglia
   
      Dalykas
   
   Prašymas priimti prejudicinį sprendimą — Tribunale Amministrativo Regionale per la Puglia — SESV 56, 101, 107 straipsnių aiškinimas — Žmogaus teisių ir pagrindinių laisvių apsaugos konvencijos 9 ir 10 straipsnių ir Europos Sąjungos pagrindinių teisių chartijos 11 ir 14 straipsnių aiškinimas — Proporcingumo ir nediskriminavimo principai — Europos socialinio fondo finansuojamos subsidijos pirmosios pakopos universitetines studijas baigusiems studentams, priimtiems į antrosios pakopos universitetines studijas — Regiono teisės aktai, kuriais siekiama gerinti švietimą vietos lygiu, ir pagal kuriuos stipendijos studijoms skiriamos atsižvelgiant į magistrantūros studijas organizuojančių subjektų kvalifikaciją — Subjektai, turintys reikiamą patirtį, kiek tai susiję su mokymo valandų skaičiumi, tačiau neturintys reikiamos patirties, kiek tai susiję su nustatytu laikotarpiu ir būdu.
   
      Rezoliucinė dalis
   
   SESV 56 straipsnis turi būti aiškinamas taip, kad jis nedraudžia tokios nacionalinės teisės nuostatos, kaip nagrinėjama pagrindinėje byloje, pagal kurią reikalaujama, jog aukštojo mokslo įstaigos, kuriose ketina studijuoti studentai, pateikę prašymą skirti Europos socialinio fondo finansuojamą regioninę stipendiją, pateisintų dešimties metų trukmės veiklos sąlygą, kai šios įstaigos nėra nei pagal nacionalinę teisę pripažinti universitetai, nei analogiškas magistrantūros studijas organizuojančios įstaigos.
   
      (1)  OL C 32, 2013 2 2.